Thuirt an Riaghltas anns an Èipheit gun deach còrr is 30 duine a mharbhadh ann an sabaid ann an Cairo eadar feachdan an Airm agus luchd-iomairt. Thuirt an t-Arm gun do dh'fheuch feadhainn a tha dìleas dhan Cheann-Suidhe a chaidh a chur às an dreuchd an t-seachdain seo chaidh, Mohammed Morsi, ri bristeadh a-steach dhan togalach anns an bheil esan ga chumail an grèim. Tha pàrtaidh poileataiceach Mhgr Morsi, am Bràthrachas Muslamach, ag ràdh gun deach losgadh orra gun adhbhar fhad 's a bha iad ag adhradh faisg air an togalach.